Bratislava 30. augusta 2013
 								Číslo: 2013-14612/39907 :1-11

OZNÁMENIE
Ministerstva školstva, vedy, výskumu a športu SR o predkladaní žiadostí o poskytnutie
DOTÁCIE NA VEDECKO-TECHNICKÉ SLUŽBY

Ministerstvo školstva, vedy, výskumu a športu SR v súlade s § 8a ods. 8 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. 
o organizácii činnosti vlády a organizácii ústrednej štátnej správy v znení neskorších predpisov (ďalej len „zákon“) oznamuje možnosť požiadať o poskytnutie dotácie 
z prostriedkov štátneho rozpočtu na podporu aktivít v oblasti vedecko-technických služieb 
v oblasti aplikovaného výskumu a vývoja v súlade s nasledujúcou špecifikáciou:

a) druh činnosti podľa § 8 ods. 2 zákona, na ktorý bude dotácia poskytnutá:
činnosti podľa § 8 ods. 2 písm. písm. i), zákona;

b) základné ciele poskytnutia dotácie:
Zvýšiť kvalitu spolupráce výskumnej a vzdelávacej sféry s hospodárskou praxou 
pre potreby podnikov formou duálneho vzdelávania. Pritom je potrebné vychádzať z princípu prepojenia odborného vzdelávania a prípravy s potrebami zamestnávateľov 
s cieľom zvýšenia kvality a pripravenosti budúcich absolventov stredných odborných škôl vo vzťahu k ich uplatniteľnosti na trhu práce po ukončení stredného odborného vzdelávania v zaradení vedecko-technických, technických a obslužných pracovníkov pre potreby vývoja 
a praxe. Súčasťou je posilnenie  spolupráce stredných odborných škôl s profesijnými 
a stavovskými organizáciami. Prostredníctvom duálneho vzdelávania sa podporí zamestnanosť absolventov stredného odborného vzdelávania a rozvoj pracovných síl nevyhnutných pre rozvoj vývoja a praxe existujúcich kľúčových podnikov resp. príchod nových investorov.  Kľúčovým prínosom má byť  overenie a príprava konceptu  duálneho vzdelávania vedecko-technických, technických a obslužných pracovníkov pre potreby vývoja a praxe na základe potrieb zamestnávateľov. 
Základným cieľom je podporiť vypracovanie metodiky pre duálne vzdelávanie a pre vznik centier odborného výcviku vedecko-technických, technických a obslužných pracovníkov  pre potreby vývoja a praxe v podnikoch v kľúčových priemyselných odvetviach. 
c) podmienky poskytnutia dotácie
Dotácia bude poskytnutá na podporu vedecko-technických služieb pri príprave duálneho vzdelávania smerujúceho do kľúčových odvetví slovenského priemyslu s rastovým a proexportným zameraním v nasledovných oblastiach:
-	strojárstvo s osobitným dôrazom na  automobilový priemysel,
-	hutníctvo pri využívaní nových materiálov a technologických postupov.
Žiadateľom o dotáciu môže byt len podnikateľský subjekt s príslušným zameraním na v tomto oznámení definovanú oblasť aplikovaného vývoja so skúsenosťami s výchovou pracovníkov pre vývoj a prax. 
Podporené budú žiadosti o dotáciu, ktorých obsahom budú vedecko-technické služby zamerané na ďalšie a celoživotné vzdelávanie pre potreby vývoja a praxe v definovaných oblastiach. Podporené budú len žiadosti, ktoré v plnom rozsahu naplnia obsah základných cieľov poskytnutia dotácie.

d) výberové a hodnotiace kritéria predkladaných žiadostí:
1. žiadosť musí obsahovať náležitosti stanovené v § 8a ods. 10 a 11 a prílohy podľa ods. 12 zákona;
maximálny počet bodov 20
2. žiadateľ musí deklarovať skúsenosti a výsledky dosiahnuté v oblasti organizácie, riadenia 
a realizácie činností súvisiacich so vzdelávaním technických pracovníkov so stredným odborným vzdelávaním pre oblasť vývoja a praxe. Žiadateľ predloží príslušnú dokumentáciu potvrdzujúcu dosiahnuté výsledky a skúsenosti za posledné tri roky;
maximálny počet bodov 30
3. úroveň rozpracovanosti a konkretizácie jednotlivých druhov činností podľa § 8 ods. 2 písm. i) zákona;
maximálny počet bodov 25
4. úroveň rozpracovanosti základných cieľov, na ktoré sa dotácia poskytuje. Hodnotí sa  kvalita rozpracovania jednotlivých aktivít vrátane predpokladaných výstupov vo vzťahu 
k naplneniu cieľov poskytnutia dotácie. Hodnotí sa realizovateľnosť jednotlivých aktivít 
a činností, ich prepojenosť a súlad s cieľom a plánovaným výsledkom, väzba navrhovaných aktivít na činnosť žiadateľa.
maximálny počet bodov 25

e) Výška spolufinancovania zo zdrojov žiadateľa:
Nie sú potrebné vlastné zdroje žiadateľa

f) adresa prijímania žiadostí o poskytnutie dotácie:
Ministerstvo školstva, vedy, výskumu a športu SR
sekcia vedy a techniky , Stromová 1, 813 30 Bratislava

g) dátum a hodina uzatvorenia prijímania žiadostí o poskytnutie dotácie:
23. september 2013do 24:00 hod. v elektronickej forme a listinnej forme s doručením na
uvedenú adresu najneskoršie dňa 24. septembra 2013 do 14:00 hod.

h) Formulár žiadosti o poskytnutie dotácie na vedecko-technické služby v elektronickej forme je prístupný na:
www.vedatechnika.sk,

i) Okruh oprávnených žiadateľov:
právnická osoba v zmysle § 2 ods. 2  písm. a) Obchodného zákonníka, so zameraním na príslušnú oblasť aplikovaného výskumu a vývoja uvedeného v bode c) oznámenia;

j) výška finančných prostriedkov viazaná na zverejnené oznámenie o predkladaní žiadostí na dotáciu:
Dotácia na rok 2013 je 300 000 eur; dotácia na rok 2014 je 400 000 eur; celkom 700 000 eur.

k) najvyššia a najnižšia výška dotácie, ktorá bude poskytnutá na jednu žiadosť:
•	najvyššia celková výška dotácie je 350 000 eur; na rok 2013 je 150 000 eur; na rok 2014 je 200 000 eur
•	najnižšia celková výška dotácie je 300 000 eur; na rok 2013 je 120 000 eur; na rok 2014 je 180 000 eur

l) dotácia:
Dotácia sa poskytuje na obdobie rokov 2013 až 2014. Po uvedenom období sa predpokladá ďalší rozvoj a realizácia duálneho vzdelávania prostredníctvom dopytových projektov v rámci Operačného programu pre ľudské zdroje v súlade s pripravovanou Stratégiou pre duálne vzdelávanie. 
m) spôsob odstraňovania formálnych nedostatkov žiadostí o poskytnutie dotácie:
V prípade, že má žiadosť formálne nedostatky, ministerstvo prostredníctvom elektronickej pošty (e-mailu) vyzve žiadateľa, aby ich odstránil v lehote do piatich pracovných dní od doručenia výzvy ministerstva na odstránenie formálnych nedostatkov. V prípade, že žiadateľ nepotvrdí prijatie výzvy na odstránenie nedostatkov, poverený pracovník ministerstva telefonicky požiada žiadateľa o emailové potvrdenie príjmu výzvy na doplnenie žiadosti.
Opravu nedostatkov žiadosti doručí žiadateľ v elektronickej a písomnej forme v lehote do piatich pracovných dní do podateľne ministerstva alebo ho zašle doporučenou zásielkou 1. triedy na adresu MŠVVaŠ SR, sekcia vedy a techniky, Stromová 1, 813 30 Bratislava .
Konzultácie na sekcii vedy a techniky MŠVVaŠ SR:
Ing. Alena Péliová, tel.:02/59374731,  e-mail alena.peliova@minedu.sk;
Ing. Róbert Szabó, PhD., tel.:02/59374712,  e-mail robert.szabo@minedu.sk
denne v hodinách od 9:00 – 11:00 hod.
Žiadosti, ktoré nespĺňajú technické a formálne podmienky budú vyradené.

n) Časový harmonogram vyhodnocovania žiadostí o poskytnutie dotácie:
1. Termín odstránenia formálnych nedostatkov žiadostí: do 5 pracovných dní od doručenia výzvy MŠVVaŠ SR na odstránenie formálnych nedostatkov v žiadosti o poskytnutie dotácie
2. Rokovanie odbornej komisie pre poskytnutie dotácie: do 15. 10. 2013
3. Uzatvorenie zmluvy o poskytnutí dotácie: do 31. 10. 2013.

doc. PhDr. Dušan Čaplovič, DrSc.
      minister školstva, vedy, výskumu a športu
Slovenskej republiky
             v. r.